Trowbridge
Trowbridge (čita se Troubridž) je grad od 41,436 stanovnika, i administrativni centar engleskog ceremonijalnog countya Wiltshire.

Geografske karakteristike 

Trowbridge leži na zapadu Wiltshira u regiji Jugozapadna Engleska, na rijeci Biss udaljen oko 19 km jugoistočno od Batha.  

Njegov ubrzani rast u 18. i 19. vijeku, uz dobre prometne veze omogućile su mu da postane administrativni centar Countya Wiltshire.

Historija 

Trowbridge je staro naselje, prvi put dokumentirano u Domesday Booku pod imenom Straburg. Srednjo vijekovni centar razvio se oko Zamka Trowbridge, kog su početkom 12. vijeka podigli lokalni feudalci De Bohun. Velik doprinos ranom razvoju grada dao je njihov član - Henry de Bohun, jedan od 25 barona zaduženih da kontroliraju kako kralj John provodi Magna Cartu. De Bohun pored tog što je zaslužan da je mjesto - 1200. dobilo status grada, pomogao je i da se izgradi crkva St. James i podigne prva tržnica. 

Tradicija izrade odjeće i tkanina u Trowbridgu stara je više od hiljadu godina i seže do anglosaksonskih vremena. Do 14. vijeka grad je postao centar za proizvodnju vunih tkanina, proslavio se u 17. vijeku proizvodnjom odjeće po španjolskoj modi (što je tad bilo vrlo in) za koju je pisac Daniel Defoe rekao da je najbolja od te vrste na cijelom svijetu. Tekstilna industrija je bila ta koja je tokom 19. vijeka, kad su se pojavili mehanički razboji - Trowbridge pretvorila u Manchester Zapada.  

Trowbridge je već do 1817. imao 17 predionica vune, visoka kvaliteta njegovih tkanina, kao i kraljevski patroni od Mary I, Edwarda VIII do Elizabete II omogućila je da ta  industrija radi i u 20. vijeku.  

Prosperitet te industrije trajao je do 1982. kad je posljednja tekstilna tvornica zatvorena. Danas se ostavština te industrije čuva u toj istoj tvornici - Mils, koja je pretvorena u muzej.

Gradu je ostala i bogata ostavština industrijske arhitekture koja seže od kraja 16. vijek do sredine 19. vijeka.

Privreda 

Status Trowbridga kao administrativnog centra countya omogućio mu je da mu puno stanovnika radi u javnom sektoru. 

Za privredu grada značajna je prehrambena industrija, kao i proizvodnja automobilskih dijelova, namještaja (kreveti) i inženjerstvo.    

Kako je odlično smješten između popularnih turističkih atrakcija Jugozapadne Engleske, uključujući i lokalitete svjetske baštine - Bath, Avebury i Stonehenge, a tu je i dvorac Longleat iz 16. vijeka, Trowbridge je i sam postao turistička destinacija. On je i popularna shopping destinacija, zbog brojnih trgovina, redovitih sajmova i odličnih prometnih veza. 

Trowbridge je u Britaniji poznat po svojim lijepo uređenim vrtovima, zbog kojih je više puta pobjedio na natjecanjima koje nadzire Kraljevsko hortikulturno društvo (Royal Horticultural Society).

Pobratimski gradovi 

, Oujda
, Leer
, Charenton-le-Pont
, Elbląg

Izvori

Vanjske veze 

 Trowbridge Town Council 

Gradovi u Engleskoj
Wiltshire